जुनियर कबड्डी टोली इरान प्रस्थान
दोस्रो जुनियर विश्व कबड्डी प्रतियोगितामा भाग लिन १० पुरुष खेलाडीसहित १६ सदस्यीय नेपाली टोली शनिबार इरान गएको छ । फेब्रुअरी २६ देखि मार्च ५ सम्म हुने प्रतियोगितामा घनश्याम रोका मगर, सरमन प्रजापति, प्रकाश गिरी, आकाश भट्ट, रामु टमाटा, विजय दमाइ, सागर यादव, दिपेन्द्र यादव, गणेश पार्की र इसरार खान रहेका छन् ।
काठमाडौँ — दोस्रो जुनियर विश्व कबड्डी प्रतियोगितामा भाग लिन १० पुरुष खेलाडीसहित १६ सदस्यीय नेपाली टोली शनिबार इरान गएको छ । फेब्रुअरी २६ देखि मार्च ५ सम्म हुने प्रतियोगितामा घनश्याम रोका मगर, सरमन प्रजापति, प्रकाश गिरी, आकाश भट्ट, रामु टमाटा, विजय दमाइ, सागर यादव, दिपेन्द्र यादव, गणेश पार्की र इसरार खान रहेका छन् ।प्रशिक्षकमा कबड्डीकी प्रमुख प्रशिक्षक पार्वती राई र अरविन्दकुमार झा, व्यवस्थापकमा लक्ष्मण बराल र निर्णायकमा वीरेन्द्रकुमार यादव छन् ।प्रतियोगितामा १४ राष्ट्रको सहभागिता रहने छ । प्रतियोगिताकै दौरान हुने एसियाली कबड्डी महासंघको बैठकमा भाग लिन अखिल नेपाल कबड्डी संघकी अध्यक्ष तुलसी थापा र महासचिव विनोद प्रजापति पनि टोलीसंगै इरान गएका छन् । टोलीलाई राष्ट्रिय खेलकुद परिषद्का सदस्य–सचिव टंकलाल घिसिङले शनिबारै बिदाइ गरे ।